Каријеру је почео у сарајевском Жељезничару да би 1992. године, након почетка грађанског рата у Босни и Херцеговини, напустио клуб. Након тога игра у Јужној Кореји и Јапану, па се враћа у европски фудбал и наступа за шпански Атлетико Мадрид, холандску Бреду, немачке клубове Вердер Бремен и Арминију Билефелд да би последњи ангажман имао у Ал Вахди из Уједињених Арапских Емирата.